8 фев 2019, 9:04, 5272 прочитания
Във "Физика на тъгата" на Георги Господинов има един прекрасен момент, в който момчето пита баба си дали има Бог, но точно в този момент влиза бащата и бабата обобщава, че в България няма нищо - и Господ няма, и олио няма. Проблемът е, че всеки път когато сме изправени пред големи въпроси като тези за Бог или бъдещето на Европа, ние предпочитаме да го дискутираме в контекста на това, че у нас и олио няма."
Политологът Иван Кръстев пред "24 часа"
Да се твърди, че Валери Симеонов дължи политическата си кариера на "Атака", е все едно кравата да суче от телето. Началото беше 2004 г. - някъде там, когато дойде Волен Сидеров в телевизия СКАТ и на първата година започна да прави партия. Да питам колеги, журналисти, по-младите и по-старите, могат ли да направят партия без знанието на собственика, без парите на собственика, без помощта на телевизия СКАТ? "Атака" е отрочето на телевизия СКАТ и Валери Симеонов.
Зам.-председателят на НФСБ Валентин Касабов в парламента, цитиран от Dnevnik.bg
Те (правилата по Закона за личните данни) са динамични и дават абсолютната свобода на вас, журналистите, и гъвкавост да съобразявате публичния интерес, както и интереса на този, който дори за момент сте решили, че трябва да бъде унищожен. Пазете децата."
Председателят на правната комисия в парламента Данаил Кирилов пред журналисти в парламента
"Те правят всичко възможно процесът да се забави доста във времето. Вероятно разчитат да се реши с някакви извънправни способи, като смяна на политическата обстановка, смяна на длъжностни лица - нещо да се промени. Удавник за сламка се хваща."
Зам. главният прокурор Иван Гешев, цитиран от агенция "Фокус"
Чудя се какво ли специално място е отредено в ада за онези, които поддържаха Брекзит, без да имат дори скица на плана как да го извършат безопасно.
Председателят на Европейския съвет Доналд Туск пред журналисти, цитиран от БТА
Етикети: Валери Симеонов журналисти олио
17 яну 2020, 505 прочитания
10 яну 2020, 1212 прочитания